Αμπντούλ Μετζίτ Α΄

Ο Αμπντούλ Μετζίτ Α΄ (Τουρκ. Abdülmecid I, 25 Απριλίου 1823 - 26 Ιουνίου 1861) ήταν ο 31ος σουλτάνος της Οθωμανικής Αυτοκρατορίας.

Βιογραφία
Ήταν γιος του Μαχμούτ Β΄ και της Μπεζμιαλέμ Σουλτάν. Σε μικρή ηλικία έμαθε πολλές γλώσσες όπως γερμανικά και αγγλικά, ενώ γενικότερα διακρινόταν για την ευφυΐα του.

Βασιλεία

Εσωτερική Πολιτική
Διαδέχθηκε τον πατέρα του στις 2 Ιουλίου του 1839 σε ηλικία μόλις 15 ετών, και συνέχισε το μεταρρυθμιστικό του έργο, το οποίο ονομάστηκε Τανζιμάτ, που σημαίνει Ευτυχής οργάνωση. Η συγκεκριμένη μεταρρύθμιση, που επιβλήθηκε στην Οθωμανική Αυτοκρατορία από τις Δυτικές Δυνάμεις μετά από τους Κριμαϊκούς πολέμους,  παραχώρησε πολλά δικαιώματα στους υπηκόους των χριστιανικών κοινοτήτων και έδωσε σημαντική ώθηση στην ανάπτυξη του εμπορίου, των γραμμάτων κ.ά. Το 1839 με τη συνθήκη Χάτι Σερίφ και το 1856 με τη συνθήκη Χάτι Χουμαγιούν δημιουργήθηκε ένα προστατευτικό πλαίσιο για τις μειονότητες και να εξασφαλίσει δικαιώματα για ισότιμη μεταχείριση, ίση απονομή δικαιοσύνης κ.ά. Το Χάτι Χουμαγιούν χαρακτηρίστηκε η Magna Carta της Τουρκίας.  Παρ' όλο που οι διατάξεις των συνθηκών αυτών περί θρησκευτικών ελευθεριών παραβιάζονταν συστηματικά (Pears, σ. 2), οι θρησκευτικές και εθνικές μειονότητες (μεταξύ των οποίων και η Ελληνική) επωφελήθηκαν και προχώρησαν σε μαζική ίδρυση σχολείων, ναών και άλλων ιδρυμάτων.

Με εντολή του, το 1843, ξεκίνησε η κατασκευή του  ανάκτορου Ντολμά Μπαχτσέ (τουρκ. Dolmabahçe Sarayı) που ολοκληρώθηκε το 1856. Το Ντολμά Μπαχτσέ σχεδιάστηκε από τους Αρμένιους αρχιτέκτονες Καραμπέτ και Νικογιός Μπαλιάν. Τον εσωτερικό διάκοσμο του ανακτόρου ανέλαβε ο Γάλλος διακοσμητής Σεσάν, ενώ αρκετοί Ευρωπαίοι καλλιτέχνες ανέλαβαν να φιλοτεχνήσουν έργα ζωγραφικής για να κοσμήσουν το παλάτι. Από το 1960 λειτουργεί ως μουσείο.

Εξωτερική Πολιτική 
Στην εξωτερική πολιτική ο Αμπντούλ Μετζίτ Α΄ κατάφερε να καταστείλει τα επαναστατικά κινήματα στη Συρία, στην Αλβανία, στη Βοσνία και στο Μαυροβούνιο. Στον Κριμαϊκό πόλεμο προστάτεψε εν μέρει τα συμφέροντα της Οθωμανικής Αυτοκρατορίας αλλά αναγκάστηκε να αναγνωρίσει την ένωση των παραδουνάβιων χωρών. Οι σφαγές του χριστιανικού πληθυσμού στο Λίβανο στάθηκαν αφορμή για επέμβαση των Ευρωπαϊκών δυνάμεων το 1860 που τον ανάγκασαν να αναγνωρίσει την αυτονομία της χώρας.

Θάνατος
Απεβίωσε στις 26 Ιουνίου του 1861 από φυματίωση και τον διαδέχτηκε ο αδερφός του Αμπντούλ Αζίζ. Γιοι του ήταν οι Μουράτ Ε΄, Αμπντούλ Χαμίτ Β΄, Μωάμεθ Ε΄ και Μωάμεθ ΣΤ΄ που επίσης έγιναν σουλτάνοι. Τάφηκε στο Τέμενος Γιαβούζ Σελίμ.

Οικογένεια 
Σύζυγοι 
Σερβετσεζά Καντινεφέντι
Σεβκεφζά Βαλιντέ Σουλτάν
Χοσγιάρ Καντινεφέντι
Τιριμουτζγκάν Σουλτάν
Βερντιτζανάν Καντινεφέντι
Ντιουζντιντίλ Καντινεφέντι
Γκιουλτζεμάλ Σουλτάν
Ραχιμέ Πιριστού Βαλιντέ Σουλτάν
Μαχιτάμπ Καντινεφέντι
Μπεζμιαρά Καντινεφέντι
Ναλανιντίλ Χανιμεφέντι
Τζεϊλανγιάρ Χανιμεφέντι
Αϊσέ Σερφιράζ Χανιμεφέντι
Γκιουλουστού Σουλτάν
Νεργκισέβ Χανιμεφέντι
Ναβεκμισάλ Χανιμεφέντι
Νεσρίν Χανιμεφέντι
Σαγιεστέ Χανιμεφέντι
Νιουκχετσεζά Χανιμεφέντι
Γιλντίζ Χανιμεφέντι
Σαφντερούν Χανιμεφέντι
Χιουσνιουτζενάν Χανιμεφέντι
Ζεϊνιφελέκ Χανιμεφέντι

Γιοί
Μουράτ Ε΄, γιος της Σεβκεφζά Σουλτάν
Αμπντούλ Χαμίτ Β΄, γιος της Τιριμουτζγκάν Σουλτάν, θετός γιος της Ραχιμέ Πιριστού Σουλτάν
Μωάμεθ Ε΄, γιος της Γκιουλτζεμάλ Σουλτάν, θετός γιος της Σερβετσεζά Καντινεφέντι
Μωάμεθ ΣΤ΄, γιος της Γκιουλουστού Σουλτάν, θετός γιος της Σαγιεστέ Χανιμεφέντι
Ηγεμόνας Αχμέτ Κεμαλεντίν Εφέντι, γιος της Βερντιτζανάν Καντινεφέντι
Ηγεμόνας Αχμέτ Νουρεντίν Εφέντι, γιος της Μαχιτάμπ Καντινεφέντι
Ηγεμόνας Σουλεϊμάν Σελίμ Εφέντι, γιος της Αϊσέ Σερφιράζ Χανιμεφέντι
Ηγεμόνας Μεχμέτ Μπουρχανεντίν Εφέντι, γιος της Νιουκχετσεζά Χανιμεφέντι
Ηγεμόνας Αχμέτ, γιος της Νιουκχετσεζά Χανιμεφέντι
Ηγεμόνας Οσμάν Σαφιγιεντίν Εφέντι, γιος της Αϊσέ Σερφιράζ Χανιμεφέντι
Ηγεμόνας Μεχμέτ Άμπιντ Εφέντι, γιος της Τιριμουτζγκάν Σουλτάν
Ηγεμόνας Μεχμέτ Ζιγιαεντίν Εφέντι, γιος της Νεσρίν Χανιμεφέντι
Ηγεμόνας Μεχμέτ Μπαχαεντίν Εφέντι, γιος της Νεσρίν Χανιμεφέντι
Ηγεμόνας Μεχμέτ Νιζαεντίν Εφέντι, γιος της Νεσρίν Χανιμεφέντι
Ηγεμόνας Μεχμέτ Φουάντ Εφέντι, γιος της Νεργκισέβ Χανιμεφέντι
Ηγεμόνας Μεχμέτ Αμπντουσαμέντ Εφέντι, γιος της Ναλανιντίλ Χανιμεφέντι
Ηγεμόνας Μεχμέτ Ρούσντι Εφέντι, γιος της Τζεϊλανγιάρ Χανιμεφέντι
Ηγεμόνας Αμπντουλάχ Εφέντι, γιος της Σαγιεστέ Χανιμεφέντι
Ηγεμόνας Μεχμέτ Βαμίκ Εφέντι

Κόρες
Φατμά Σουλτάν, κόρη της Γκιουλτζεμάλ Σουλτάν, θετή κόρη της Σερβετσεζά Καντινεφέντι
Ρεφιά Σουλτάν, κόρη της Γκιουλτζεμάλ Σουλτάν, θετή κόρη της Σερβετσεζά Καντινεφέντι
Τζεμιλέ Σουλτάν, κόρη της Ντιουζντιντίλ Καντινεφέντι, θετή κόρη της Ραχιμέ Πιριστού Σουλτάν
Αλιγιέ Σουλτάν, κόρη της Νιουκχετσεζά Χανιμεφέντι
Αλιγιέ Σουλτάν, κόρη της Σεβκεφζά Σουλτάν
Μουνιρέ Σουλτάν, κόρη της Βερντιτζανάν Καντινεφέντι
Μπεχιτζέ Σουλτάν, κόρη της Νεσρίν Χανιμεφέντι
Σενιχά Σουλτάν, κόρη της Ναλανιντίλ Χανιμεφέντι
Ναϊλέ Σουλτάν, κόρη της Σαγιεστέ Χανιμεφέντι
Μεντιχά Σουλτάν, κόρη της Γκιουλουστού Σουλτάν, θετή κόρη της Βερντιτζανάν Καντινεφέντι
Χατιτζέ Σουλτάν, κόρη της Γκιουλτζεμάλ Σουλτάν
Ρουκιγιέ Σουλτάν, κόρη της Γκιουλτζεμάλ Σουλτάν
Ζεκιγιέ Σουλτάν, κόρη της Γκιουλουστού Σουλτάν
Φεχιμέ Σουλτάν, κόρη της Γκιουλουστού Σουλτάν
Σαμπιχά Σουλτάν, κόρη της Μαχιτάμπ Καντινεφέντι
Μπεντιά Σουλτάν, κόρη της Αϊσέ Σερφιράζ Χανιμεφέντι
Ναϊμέ Σουλτάν, κόρη της Τιριμουτζγκάν Σουλτάν
Μεβχιμπέ Σουλτάν, κόρη της Ντιουζντιντίλ Χανιμεφέντι
Νεϊρέ Σουλτάν, κόρη της Ντιουζντιντίλ Χανιμεφέντι
Σαμιγιέ Σουλτάν, κόρη της Ντιουζντιντίλ Χανιμεφέντι
Μπεχιγιέ Σουλτάν, κόρη της Ζεϊνιφελέκ Χανιμεφέντι
Μουκμπιλέ Σουλτάν, κόρη της Μπεζμιαρά Καντινεφέντι
Σεχιμέ Σουλτάν
Φουλανέ Σουλτάν
Φουλανέ Σουλτάν

Βιβλιογραφία

Οθωμανοί Σουλτάνοι